Universis Christi fidelibus præsentes litteras inspecturis R. divinâ miseratione Abbas Trenorchiensis, salutem  notitiam rei gestæ. Universitati vestræ præsentibus facimus manifestum, quòd nos attendentes facultates deputatas ad officium Celerariæ minimè suppetere ad cotidiana generalia ciborum,  pitancias assiduas Ecclesiæ nostræ fratribus ministrandas, ut potè quòd minister Celerariæ qui Celerarius appellatur, unicam portionem casei,  tria ova tantummodò, vel pisces æquivalentes, cuilibet fratri consueverat ministrare, quòd ad sustentandam fratrum naturam  eorum fragilitatem, minùs plenariè suppetebat. Considerata utilitate nostræ  Ecclesiæ nostræ,  monachorum nostrorum fragilitatibus circumspectis: habito diligenti tractatu cum conventu nostro: interveniente etiam prece  instantiâ venerabilis Patris P. Abbatis Insulæ-Barbaræ Visitatoris deputati à Capitulo Abbatum provinciæ Lugdunensis, ordinamus, volumus,  concedimus, ut Celerarius monasterii nostri qui pro tempore fuerit, teneat  habeat de cætero nomine officii Celerariæ, domum nostram Griviliaci cum suis juribus  pertinentiis universis, ad augendas dicti officii facultates. Quam domum cum pertinentiis coadunamus  adjungimus in perpetuum officio memorato. Pro quâ coadunatione iisdem Celerarius unum potagium, unum carterium casei,  quinque ova vel æquivalens de piscibus, in prandio;  in sero ad cœnam, tria ova vel æquivalens, de cætero singulis fratribus ministrabit. Cùm quoque licentiam impetrabunt fratres in infirmitorio comedendi carnes, eisdem tenebitur isdem Celerarius cum sufficientiâ idoneâ providere. Certum esse siquidèm asserimus, quod de bonis dicti officii,  domus prædictæ, prædicta usagia poterit integrè ministrare. Promittentes bonâ fide,  per stipulationem solemnem, nos contra præmissam ordinationem, confessionem, coadunationem, per nos vel per alium de cætero non venturos. Inhibentes sub interminatione divini judicii, nè quis contra præmissa venire præsumat, vel ad attentare. Hanc autem ordinationem, concessionem, coadunationem, totus conventus Ecclesiæ nostræ ratam habuit  acceptam,  totaliter confirmavit. In cujus rei testimonium nos dictus Abbas  Conventus prædictus, sigilla nostra duximus præsentibus apponenda. Rogantes Dominum Abbatem Insulæ-Barbaræ Visitatorem Capituli generalis, quoque autoritatem suam impertiatur,  sigillum suum præsentibus apponat -- Et nos dictus Abbas Insulæ-Barbaræ Visitator deputatus à Capitulo memorato, præsentibus auctoritatem nostram impertimur,  sigillum nostrum ad instantiam prædictorum præsenti ordinationi apponimus in testimonium veritatis. Datum anno Domini M. CC. LIII. mense Aprili.